મેંદરડાથી આશરે દશ બાર કિલોમીટર દુર આવેલ માલણકા ગામ પાસે મધુવંતી નદી ઉપર ૫૧ ફુટની પાણીની સપાટી ધરાવતો ડેમ આવેલ છે. આ ડેમમાંથી કેનાલો વાટે તાલુકાના આશરે ૧૦ થી ૧૨ જેટલા ગામડાના ખેડુતોને પિયત માટે પાણી પુરૂ પાડવામાં આવે છે. જેનાથી આશરે ૬૦૦ થી ૭૦૦ હેકટર જમીનમાં ખેડૂતો પિયતનો લાભ લઇ શકે છે. આ ડેમની અંદર વર્ષો પહેલા ફિટ કરેલ મુખ્ય કેનાલનો દરવાજો છેલ્લા ત્રણ ચાર વર્ષથી ખરાબ હોવાના કારણે પાણી વેડફાઈ જાય છે અને ખેડુતોને સમયસર અને પૂરતા પ્રમાણમાં પાણી પણ મળતુ ન હોવાથી ખેડુતોને ઉત્પાદનમાં પણ અસર થાય છે.